
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 282
                                                           din 20 decembrie 2018
privind prorogarea termenului de valabilitate al Planului Urbanistic General al Municipiului Sighişoara, prevăzut în Hotărârea Consiliului Local Sighişoara nr. 12/28.01.2016


Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 34.687/10.12.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare, cu precădere cele ale art. 46, alin. 1^3 coroborate cu prevederile art. 56, alin. 4;

Având în vedere prevederile Legii nr. 303/2015 pentru modificarea art. 46 din Legea nr. 350/2001 privind amenajarea teritoriului şi urbanismul şi a art. II din Ordonanţa de Urgenţă a Guvernului nr. 85/2012 pentru modificarea alin. (1^3) al art. 46 din Legea nr. 350/2001 privind amenajarea teritoriului şi urbanismul;

Având în vedere prevederile art. III din O.U.G. nr. 51/2018, prin care termenul prevăzut la art. II din Ordonanţa de Urgenţă a Guvernului nr. 85/2012, se prorogă până la data de 31 decembrie 2023;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere faptul că Planul Urbanistic General al Municipiului Sighişoara a fost aprobat prin Hotărârea Consiliului Local Sighişoara nr. 1/1999 şi că valabilitatea acestuia a fost prelungită ulterior prin Hotărârea Consiliului Local Sighişoara nr. 107/29.11.2012 și prin Hotărârea Consiliului Local Sighișoara nr. 12/28.01.2016, până la data de 30.12.2018, iar potrivit prevederilor O.U.G. nr. 51/2018, termenul de valabilitate se prorogă până la data de 31 decembrie 2023;

Având în vedere Raportul de specialitate al Direcției Generale Arhitect Șef, înregistrat cu nr. 34.685/10.12.2018, prin care se propune prorogarea termenului de valabilitate al Planului Urbanistic General al Municipiului Sighişoara, potrivit prevederilor art. III din O.U.G. nr. 51/2018, prin care termenul prevăzut la art. II din Ordonanţa de Urgenţă a Guvernului nr. 85/2012 se prorogă până la data de 31 decembrie 2023, îndeplinindu-se prevederile legale în acest sens; 
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (2) lit. „e” şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

           H O T Ă R Ă Ş T E:
Art. I. Se prorogă termenul de valabilitate al Planului Urbanistic General al Municipiului Sighişoara, prevăzut în Hotărârea Consiliului Local Sighişoara nr. 12/28.01.2016, potrivit prevederilor O.U.G. nr. 51/2018 pentru modificarea Legii nr. 350/2001 privind amenajarea teritoriului şi urbanismul şi pentru prorogarea unor termene, până la data de 31 decembrie 2023. 
Art. II. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Arhitectul Șef şi Direcţiile/Serviciile/
Birourile/Compartimentele din cadrul aparatului de specialitate al Primarului Municipiului Sighişoara.

Art. III. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

    Coman Meluș - Florian      

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Compartimentul Urbanism, Disciplina în Construcţii, Patrimoniu Unesco;

  1 ex. Direcţia Administrarea Patrimoniului;

  1 ex. Direcţia Relaţii Publice şi Comunicare;

  1 ex. Biroul Public Cadastru şi Agricultură;

  1 ex. Biroul Juridic.
13 ex. 

B.A.                     
